**Doktorantūros temų konkurso tvarka
(išrašas iš Doktorantūros reglamento)**

1. Doktorantūros temas siūlo pretendentai į doktorantų vadovus. Rekomenduojama siūlyti ne daugiau dviejų temų.
2. Pretendentas į temos vadovus turi būti aktyvus mokslininkas, vykdantis doktoranto rengiamos disertacijos tema ar su ja susijusius mokslinius tyrimus ir atitikti nustatytus kvalifikacinius reikalavimus ne žemesnius nei taikomus asmenims, siekiantiems užimti FTMC **vyresniojo mokslo darbuotojo** pareigas, vienu metu vadovauti ne daugiau kaip penkiems doktorantams.
3. Pretendentai Doktorantūros komitetui teikia:

3.1. paraišką, kurioje nurodomas numatomo disertacinio darbo pavadinimas ir jo aprašas, atskleidžiantis temos aktualumą, mokslinį naujumą, perspektyvumą, ir darbo atlikimo galimybes; paraiškoje, esant galimybei, nurodomi numatomi kandidatai į doktorantūrą; paraiškai turi pritarti FTMC akademinio padalinio, kuriame bus vykdoma doktorantūra, vadovas;

3.2. paraiškoje pretendentas į vadovus nurodo: FTMC padalinyje, kuriame bus vykdoma doktorantūra, einamas pareigas; svarbiausias pastarųjų penkių metų mokslines publikacijas. Jei pretendentas yra pastaraisiais 5 metais vadovavęs doktorantui, nebaigusiam doktorantūros studijų ar negavusiam po studijų daktaro laipsnio, trumpai paaiškinamos tokio įvykio priežastys.

 Paraiškos apimtis – ne daugiau dviejų A4 puslapių. (Paraiškos šablonas patalpintas FTMC interneto svetainėje). Paraiška teikiama FTMC Mokslinės informacijos ir doktorantūros skyriui el. paštu  doktorantura@ftmc.lt (nesant galimybės pateikti skenuotą paraišką, jos originalą galima pateikti D409 kab., Saulėtekio al. 3).

1. Doktorantūros komitetas tvirtina konkursui teikiamas doktorantūros temas, kurios užtikrina aukštą tarptautinį mokslinių tyrimų lygį, įvertinant temos aktualumą, naujumą, perspektyvumą, temos įgyvendinimo galimybes bei vadovo kompetenciją.
2. Doktorantūros komitetas sudaro siūlomų temų sąrašus (kuriuose temos nėra reitinguojamos; sąrašai sudaromi abėcėlės tvarka) ir perduoda FTMC Mokslinės informacijos ir doktorantūros skyriui.
3. FTMC Mokslinės informacijos ir doktorantūros skyrius teikia temų sąrašus FTMC Direktoriui.
4. Doktorantūros komitetas siūlo FTMC Direktoriui priėmimo į doktorantūrą komisijų narius.
5. FTMC Direktorius skelbia priėmimo į doktorantūrą konkursą ne vėliau kaip prieš mėnesį iki konkurso pradžios. Doktorantūros temų sąrašai, priėmimo į doktorantūrą tvarka ir komisija yra tvirtinami FTMC Direktoriaus įsakymu ir skelbiami FTMC interneto svetainėje.